Denne boka er ment å gi tips og råd for de som lurer på å kjøpe hest eller ponni - til barnet, ungdommen eller til seg selv. Foreldreboka tar for seg alt fra den første ridetimen, via livet på rideskolen og i stallen og videre som eventuell hesteeier med egen hest. Forfatteren har lagt inn små egenopplevde historier for å illustrere poengene sine, og går ikke av veien for å fortelle om hva hun selv har lært av egne tabber. Og hun har hentet fram "morsomme", men samtidig urovekkende annonser for å vise hvilke skadelige forestillinger som også fins blant folk som jobber med eller eier en hest. Bente Bang-Nilsen har over 50 års erfaring med hest.Hun startet som elev på rideskole, så med egen hest og endte opp med å drive sitt eget ridesenter i mange år. Hun er fast bidragsyter til flere hestemagasiner og har utgitt flere bøker om ridning og hestehold.